b'\n_START_ARTICLE_\n\xc4\x8cubu\n_START_PARAGRAPH_\nCh\xc5\xabbu (japonsko ch\xc5\xabbu-chih\xc5\x8d \xe4\xb8\xad\xe9\x83\xa8\xe5\x9c\xb0\xe6\x96\xb9, dobesedno\xc2\xa0\xc2\xbbsrednji del\xc2\xab) je regija v srednjem delu japonskega otoka Honsh\xc5\xab. Regija zajema devet prefektur: Aichi, Fukui, Gifu, Ishikawa, Nagano, Niigata, Shizuoka, Toyama in Yamanashi ter del obale Tihega Oceana na jugovzhodu in Japonskega morja na severozahodu. Regija se nahaja med regijama Kanto in Kansai._NEWLINE__NEWLINE_Regija je znana po \xc5\xa1tevilnih gorskih letovi\xc5\xa1\xc4\x8dih in gori Fuji, ki se nahaja med prefekturama Yamanashi in Shizuoka. Japonske Alpe delijo regijo na pacifi\xc5\xa1ki del znan kot Omote-Nihon (japonsko \xe8\xa1\xa8\xe6\x97\xa5\xe6\x9c\xac), z veliko sonca pozimi, in na japonski del znan kot Ura-Nihon (japonsko \xe8\xa3\x8f\xe6\x97\xa5\xe6\x9c\xac) s sne\xc5\xbenimi, mrzlimi zimami.\n_START_SECTION_\nSubregije\n_START_PARAGRAPH_\nCh\xc5\xabbu je razdeljen na \xc5\xa1tiri glavne subregije: T\xc5\x8dkai, Ch\xc5\xabky\xc5\x8d, centralno vi\xc5\xa1avje in Hokuriku.'